Title: ประกาศคณะกรรมการควบคุมการขนส่งทางบก ประจำจังหวัดสุรินทร์ ฉบับที่ 74 (พ.ศ. 2550) เรื่อง ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 1 จังหวัดสุรินทร์ สายที่ 1 โรงเรียนศรีไผทสมันต์-บ้านตะเคียน เป็น กองกำกับการตำรวจตระเวนชายแดนที่ 21-บ้านตะเคียน

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดสุรินทร์
ฉบับที่
๗๔ (พ.ศ. ๒๕๕๐)
เรื่อง
ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด
๑ จังหวัดสุรินทร์ สายที่ ๑ โรงเรียนศรีไผทสมันต์-บ้านตะเคียน
เป็น
กองกำกับการตำรวจตระเวนชายแดนที่ ๒๑-บ้านตะเคียน[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดสุรินทร์
ฉบับที่ ๔๔ (พ.ศ. ๒๕๓๔) ลงวันที่ ๑๔ พฤษภาคม ๒๕๓๔ กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดสุรินทร์ สายที่ ๑ โรงเรียนศรีไผทสมันต์ - บ้านตะเคียน ขึ้น นั้น

คณะกรรมการควบคุมการขนส่งทางบกประจำจังหวัดสุรินทร์ได้พิจารณาเห็นสมควรปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดสุรินทร์ ในการประชุมครั้งที่
๑/๒๕๔๘ เมื่อวันที่ ๓ กุมภาพันธ์ ๒๕๔๘ และได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่
๓/๒๕๕๐ เมื่อวันที่ ๖ กุมภาพันธ์ ๒๕๕๐ จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดสุรินทร์ สายที่ ๑ โรงเรียนศรีไผทสมันต์ - บ้านตะเคียนเป็น กองกำกับการตำรวจตระเวนชายแดนที่
๒๑ - บ้านตะเคียน โดยให้ใช้รายละเอียดเส้นทางดังต่อไปนี้ คือ

สายที่
๑ กองกำกับการตำรวจตระเวนชายแดนที่ ๒๑ - บ้านตะเคียน
เริ่มต้นจากสถานที่จอดรถโดยสารประจำทางบริเวณกองกำกับการตำรวจตระเวนชายแดนที่
๒๑ ไปตามทางหลวงแผ่นดินหมายเลข ๒๑๔ (ถนนเลี่ยงเมือง) ถึงบ้านหนองเต่า แยกซ้ายไปตามทางหลวงแผ่นดินหมายเลข
๒๑๔ ผ่านมหาวิทยาลัยเทคโนโลยีราชมงคลวิทยาเขตสุรินทร์ ถึง กม. ๐ แยกซ้ายไปตามถนนกรุงศรีนอก
แยกขวาไปตามถนนธนสาร แยกขวาไปตามถนนหลักเมือง แยกซ้ายไปตามถนนตะวันออกโรงพยาบาล แยกซ้ายไปตามถนนเทศบาล
๑ แยกขวาไปตามถนนจิตรบำรุง แยกซ้ายไปตามถนนสนิทนิคมรัฐ แยกซ้ายไปตามถนนธนสาร แยกขวาไปตามถนนกรุงศรีใน
แยกซ้ายไปตามถนนเทศบาล ๓ แยกขวาไปตามทางหลวงแผ่นดินหมายเลข ๒๒๖ ผ่านบ้านโคกมะเมียนไปสุดเส้นทาง
ณ สถานที่จอดรถโดยสารประจำทางบ้านตะเคียน

ประกาศ
ณ วันที่ ๑๒ มีนาคม พ.ศ. ๒๕๕๐
พูลศักดิ์
ประณุทนรพาล
ผู้ว่าราชการจังหวัดสุรินทร์
ประธานกรรมการควบคุมการขนส่งทางบก
ประจำจังหวัดสุรินทร์

วัชศักดิ์/ผู้จัดทำ
๔
มิถุนายน ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๔๖ ง/หน้า ๒๐๙/๓๑ พฤษภาคม ๒๕๕๐